عثمان أبوزعيتر شوه المغرب فالعالم كامل. منظمة للفنون القتالية المختلطة حبسات الكونطرا معاه مساء اليوم الجمعة، و لغات الكومبا ديالو ضد “مات فريفولا” لّي كان غادي يتلعب غدا السبت في أبوظبي. وقال دانا وايت، رئيس منظمة للفنون القتالية المختلطة، أن عثمان أبوزعيتر، قد خرق بروتوكول الأمان المتعلق بالحد من تفشي فيروس كورونا، وحاول أنه يقولبهوم فاش التف على اللوائح الصارمة للإتحاد من خلال إنتهاك قواعد الصحة والسلامة، وناض قطع لبراصلي لّي عطاوه يديرو و دوّزو لشي حد آخر باش يخرج من العزل لّي دّار تفاديا للإصابة لكورونا. وأكد دانا وايت، أن عثمان أبو زعيتر خرج من العزلة و كلشي كان مصور بالفيديو بكاميرات المراقبة، بحيث ان الأمن حاول يوقفو، لكن عثمان ابو زعيتر ما تسوق لحتى واحد. المنظمة ديال UFC عاودات أكدات في بيان ليها أن غرضها هو الحفاظ على صحة وسلامة جميع المشاركين، وكأولوية قصوى غادي تتاخذ جميع الإجراءات ضد أي شخص ما كيلتازمش بالإجراءات الصارمة لّي حاطينها. تصريح دانا وايت : Dana White’s statement on Ottman Azaitar’s release. Full interview for : pic.twitter.com/icpVDTs0uS — Farah Hannoun January 22, 2021 
عثمان أبو زعيتر شوهنا فالعالم.. خرق بروتوكول “كورونا” والكومبا ديالو تلغى وحتى الكونطرا لغاوها – فيديو